Старая Таропа

Старая Таропа () — пасёлак гарадскога тыпу ў Заходнядзвінскім раёне Цвярской вобласці Расіі. Утварае муніцыпальнае ўтварэнне пасёлак Старая Таропа са статусам гарадскога паселішча як адзіны населены пункт у яго складзе.

Размешчаны на Валдайскім узвышшы, на рацэ Таропа (прыток Заходняй Дзвіны), за 297 км на захад ад Цверы, за 24 км ад горада Заходняя Дзвіна. Чыгуначная станцыя на лініі Масква — Рыга (да Вялікіх Лук — 70 км). Узнік у 1870 годзе як прыстанцыйны пасёлак пры будаўніцтве Віндава-Рыбінскай чыгункі. Статус пасёлка гарадскога тыпу — з 1974 года.

Катэгорыя:Пасёлкі гарадскога тыпу Цвярской вобласці